CELEX: 62020TN0628
Language: lt
Date: 2020-10-16 00:00:00
Title: Byla T-628/20: 2020 m. spalio 16 d. pareikštas ieškinys byloje Ryanair / Komisija

2020 11 30   
            
            
               LT
            
            
               Europos Sąjungos oficialusis leidinys
            
            
               C 414/47
            
         
      2020 m. spalio 16 d. pareikštas ieškinys byloje Ryanair / Komisija
      
      (Byla T-628/20)
      (2020/C 414/69)
      Proceso kalba: anglų
      
         Šalys
      
      
         Ieškovė: Ryanair DAC (Sordsas, Airija), atstovaujama advokatų F. Laprévote, E. Vahida, V. Blanc, I. Metaxas-Maranghidis ir S. Rating
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2020 m. liepos 31 d. Europos Komisijos sprendimą (ES) dėl valstybės pagalbos SA. 57659 – Ispanija – Kapitalo atkūrimo fondas (1) ir
               
            
                  —
               
               
                  priteisti iš Europos Komisijos bylinėjimosi išlaidas.
               
            Ieškovė taip pat prašo nagrinėti jos ieškinį pagal pagreitintą procedūrą, nurodytą Teisingumo Teismo statuto 23a straipsnyje.
      
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad Europos Komisija pažeidė konkrečias SESV nuostatas ir bendruosius Europos teisės principus, susijusius su diskriminacijos draudimu, laisvu paslaugų judėjimu ir įsisteigimo laisve, kuriais nuo devintojo dešimtmečio pabaigos grindžiamas oro transporto liberalizavimas ES. Oro transporto rinkos liberalizavimas ES sudarė sąlygas tikrai visos Europos mažų kainų oro linijų augimui. Leisdama Ispanijai skirti pagalbą tik Ispanijoje įsisteigusioms įmonėms, Europos Komisija neatsižvelgė į COVID-19 krizės sukeltą žalą visos Europos oro linijoms ir jų įtaką Ispanijos oro junglumui. SESV 107 straipsnio 3 dalies b punkte numatyta valstybės pagalbos draudimo pagal SESV 107 straipsnio 1 dalį išimtis, tačiau jame nenumatyta išimties iš kitų SESV taisyklių ir principų.
               
            
                  2.
               
               
                  Antrasis ieškinio pagrindas grindžiamas tuo, kad Europos Komisija neteisingai taikė SESV 107 straipsnio 3 dalies b punktą, pažeisdama pareigą įvertinti pagalbos teigiamą ir neigiamą poveikį verslo sąlygoms ir neiškraipytos konkurencijos išsaugojimui (t. y. „pusiausvyros kriterijus“).
               
            
                  3.
               
               
                  Trečiasis ieškinio pagrindas grindžiamas tuo, kad Europos Komisija atsisakė savo diskrecijos tikrinti valstybės pagalbą ir padarė teisės klaidą, leisdama Ispanijai įgyvendinti diskreciją pasirenkant pagalbos schemos naudos gavėjus.
               
            
                  4.
               
               
                  Ketvirtasis ieškinio pagrindas grindžiamas tuo, kad nepaisydama rimtų sunkumų Europos Komisija nepradėjo oficialios tyrimo procedūros ir pažeidė ieškovės procesines teises.
               
            
                  5.
               
               
                  Penktasis ieškinio pagrindas grindžiamas tuo, kad sprendime pažeista Komisijos pareiga motyvuoti.
               
            
         (1)  OL C 269, 2020, p. 8.